Mort d'Eric Garner
El 17 de juliol de 2014 Eric Garner va morir a Tompkinsville, a prop de Staten Island, Nova York, després que un oficial de policia el va estrangular, durant 19 segons, amb una pràctica prohibida des de 1993 pel Departament de Policia de Nova York (NYPD). Al principi Garnet havia estat abordat pel policia Justin Damico com a sospitós de vendre "loosies" (cigarrets de tabac sense els segells fiscals). Després que Garner hagués dit al policia que estava cansat de ser assetjat i que ell no estava venent cigarrets, els oficials van procedir a detenir-lo. Va ser llavors quan Daniel Pantaleo va entrar en escena agafant per darrere i amb els braços pel coll a Garner. Aquesta acció d'estrangulament es mostra en un vídeo que esdevingué viral a internet. En aquest se sent com Garner, rodejat de quatre agents diu fins a onze vegades "I can't breathe" («no puc respirar») Una hora després d'aquests fets Garner fou declarat mort en un hospital.